Viborger Samler, 1843-11-16
Storbritannien og Jrland. Flere engelske Journaler beskrive den festlige, ja glimrende Modtagelse, som Hertugen af Bordeaux nyder i Alton=Towers, den catholske Greve af Schrewsburys prægtige Landsæde. J Alton-Towers ere ankomne flere høie Legitimister, til Ex. Hertugen, og Hertuginden af Leviis, Marquis og Marquise Pastouret, Hertugen af Montmorench, den unge Hertug af Guiche- og Berryer; derimod skal den gamle Greve af Chateaubriand have undskyldt sig paa Grund af Sygdom. Det hedder, at Hertugen efter et Ophold af 8 Dage i AltonTowers vil begive sig til London, Ultratoryjournalen the Morn, Pest har i en Artikel ikke alene fremstillet Hertugen af Bordeaux's Ret til den franske Throne som utvivlsom; men denne Journal er i sin blinde Jver endog gaaet saa vidt at ansee den britiske Revolution fra 1688, hvilken England har at takke for Consolideringen af sin politiske og borgerlige Frihed, som en Usurpation, som et Resultat af Whigpartiets Jntriquer, og ved hvilken Revolution der aldeles ikke skulde være taget Hensyn til Folkets Ønsker og Jnteresser. Denne Artikel har gydet Olie i Jlden; de liberale Journaler have med seierrige Grunde godtgjort, at hiin Revolution kun var en meget legitim Nødvendighedsat, fremkaldt ved Jacob den Andens Despotie, - denne Konge, som vilde berøve Folket Somvittighedsfrihed, og atter smede det i Pavedommets Lænker; ogsaa gjøre de liberale Journaler opmærksomme derpaa, at de meest ophøiede Mænd deeltoge i hiin Revolution, der desaarsag ikke kan og ikke tør fremstilles som et Værk af en Jntrigue. Ogsaa the Standard har taget Deel i denne Strid, der noksom vidner om den Uenighed, der hersker i Toriernes Rækker. Denne Journal har nemlig anden Gang og det paa en aldeles bestemt Maade gjentaget sine tidligere. Yttringer imod Legitimisternes Planer, og erklæret sig til Fordeel for det nu bestaaende franske Dynastie. Vel indrømmer den, at Hertugen af Bordeaux maa behandles med al den Høflighed (hvad enten man nu vil modtage ham som Prinds, Adelsmand eller som Gentleman - en Sndtader ikke er knyttet til nogen Rang), som skyldes hans gamle Adel, endskjøndt der i England gives mange ubetillede Gentlemen, hvis Familier ere ældre, og i hvem deres agtværdige Aners Blod ruller renere end i de fleste souveraine Familier; vel tilstaaer denne Journal, at den Ulykke, der har rammet Hertugens Familie, ikke bør tilregnes ham; men den formener derhos, at den Agtelse, man skjænker en saadan Ulykke, maa have sin Grændse. Ve kunne, siger the Standard." give de franske Legitimisker den Forsikkring, at der i hele England ikke gives ti Mennesker, der ville hielpe Hertugen af Bordeaux til at bestige den franske Throne, og at derimod Millioner af Englændere – i det noget usandsynlige Tilfælde, at det nogensinde tilstededes England at deeltage i Kampen om den franske Throne - med Hjerte og Haand vilde indvie sig for Ludvig Philips Sag, ikke blot, fordi han er en Ven af England; men fordi han er Repræsentanten for Principet af den frie Regjering, og uden Sammenligning den bedste Konge, der nogensinde har hersket i Frankerig. Hvilken Vægt man end vil lægge paa Standards emphatiske Erklæringer, saa fremgaaer dog af samme, at Ministeriet Peel betragter Fortsættelsen af den bedste Forstaaelse med Ludvig Philips Regjering som en Sag af særdeles Vigtighed. For Hertugen af Bordeaux skal iøvrigt være leiet et Privathuus i London, hvor han - som det hedder – agter at opholde sig i 2 Maaneder.